CELEX: 31975R1699
Language: el
Date: 1975-07-02 00:00:00
Title: Κανονισμός (ΕΟΚ) αριθ. 1699/75 της Επιτροπής της 2ας Ιουλίου 1975 περί τροποποιήσεως του κανονισμού αριθ. 27 της Επιτροπής της 3ης Μαΐου 1962

Avis juridique important

|

31975R1699

Κανονισμός (ΕΟΚ) αριθ. 1699/75 της Επιτροπής της 2ας Ιουλίου 1975 περί τροποποιήσεως του κανονισμού αριθ. 27 της Επιτροπής της 3ης Μαΐου 1962  

Επίσημη Εφημερίδα αριθ. L 172 της 03/07/1975 σ. 0011 - 0011 Φινλανδική ειδική έκδοση: Κεφάλαιο 8 τόμος 1 σ. 0050  Ελληνική ειδική έκδοση: Κεφάλαιο 08 τόμος 1 σ. 0129  Σουηδική ειδική έκδοση: Κεφάλαιο 8 τόμος 1 σ. 0050  Ισπανική ειδική έκδοση: Κεφάλαιο 08 τόμος 2 σ. 0047  Πορτογαλική ειδική έκδοση : Κεφάλαιο 08 τόμος 2 σ. 0047 

(1) ΚΑΝΟΝΙΣΜΟΣ (ΕΟΚ) αριθ. 1699/75 ΤΗΣ ΕΠΙΤΡΟΠΗΣ της 2 Ιουλίου 1975 περί τροποποιήσεως του κανονισμού αριθ. 27 της Επιτροπής της 3 Μαΐου 1962 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τις διατάξεις της συνθήκης περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 87 και 155,  το άρθρο 24 του κανονισμού αριθ. 17 του Συμβουλίου της 6 Φεβρουαρίου 1962(2),  Εκτιμώντας:  ότι ο κανονισμός αριθ. 27 που εξεδόθη από την Επιτροπή κατ' εφαρμογή του άρθρου 24 του κανονισμού αριθ. 17 προβλέπει, στο άρθρο 2 παρ. 1, ότι οι αιτήσεις και οι κανονισμοί καθώς και τα συνημμένα έγγραφα πρέπει να κατατεθούν στην Επιτροπή σε επτά  αντίγραφα- ότι ο αριθμός των προς κατάθεση αντιγράφων καθορίσθηκε σε σχέση με τον αριθμό των Κρατών μελών για να γνωστοποιούνται τα έγγραφα στις αρμόδιες αρχές των Κρατών μελών δυνάμει του άρθρου 10 του κανονισμού αριθ. 17- ότι πρέπει να προσαρμοσθεί ο αριθμός των προς κατάθεση αντιγράφων στον σημερινό αριθμό των Κρατών μελών για να επισπεύδεται, προς το συμφέρον όλων των ενδιαφερομένων, η εξέταση των αιτήσεων και των κοινοποιήσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο Μόνο  Το άρθρο 2 παρ. 1 του κανονισμού αριθ. 27 τροποποιείται ως εξής:  "Οι αιτήσεις και κοινοποιήσεις καθώς και τα συνημμένα έγγραφα πρέπει να κατατίθενται στην Επιτροπή σε δέκα αντίγραφα." Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 2 Ιουλίου 1975.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. 35 της 10.5.1962, σ. 1118/62, που τροποποιήθηκε από τον κανονισμό (ΕΟΚ) Νο 1133/68 της 26 Ιουλίου 1968 (ΕΕ αριθ. Ν 189 της 1.8.1968, σ. 1). (2) ΕΕ αριθ. 13 της 21.2.1962, σ. 204/62.